Návrh

**ZÁKON**

**z ......... 2022,**

**ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

**Čl. I**

Zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z.,  zákona č. 360/2019 Z. z. a zákona č. 92/2022 Z. z. sa mení a dopĺňa takto:

1. V poznámke pod čiarou k odkazu 1 sa citácia „§ 57 a 58 zákona č. 314/2001 Z. z. o ochrane pred požiarmi v znení zákona č. 562/2005 Z. z.“ nahrádza citáciou „§ 34 ods. 1 a § 57 zákona č. 314/2001 Z. z. o ochrane pred požiarmi v znení zákona č. 129/2015 Z. z.“.
2. § 1 sa dopĺňa odsekom 3, ktorý znie:

„(3) Činnosť Európskeho dobrovoľníckeho zboru pre humanitárnu pomoc, vrátane výberu, odbornej prípravy a vysielania dobrovoľníkov pomoci Európskej únie, upravujú osobitné predpisy.1a)“.

Poznámka pod čiarou k odkazu 1a znie:

„1a) Čl. 9 a 10 nariadenia Európskeho parlamentu a Rady (EÚ) 2021/888 z 20. mája 2021, ktorým sa zriaďuje program Európsky zbor solidarity a zrušujú nariadenia (EÚ) 2018/1475 a (EÚ) č. 375/2014 (Ú. v. EÚ L 202, 8. 6. 2021).

Vykonávacie nariadenie Komisie (EÚ) č. 1244/2014 z 20. novembra 2014, ktorým sa stanovujú pravidlá na vykonávanie nariadenia Európskeho parlamentu a Rady (EÚ) č. 375/2014, ktorým sa zakladá Európsky dobrovoľnícky zbor pre humanitárnu pomoc („iniciatíva Dobrovoľníci pomoci EÚ“) (Ú. v. EÚ L 334, 21. 11. 2014).

Delegované nariadenie Komisie (EÚ) č. 1398/2014 z 24. októbra 2014, ktorým sa stanovujú normy týkajúce sa záujemcov o dobrovoľnícku činnosť a dobrovoľníkov pomoci EÚ (Ú. v. EÚ L 373, 31. 12. 2014).“.

1. V § 2 ods. 1 a 2 sa vypúšťajú slová „v jej prospech alebo vo verejný prospech“.
2. V § 2 ods. 1 písm. b) sa vypúšťa slovo „členom,“.
3. V § 3 ods. 1 úvodnej vete sa za slovo „činnosť“ vkladajú slová „napĺňaním verejného záujmu“.
4. V § 3 ods. 1 písm. a) sa za slovo „deti“ vkladá čiarka a slová „osoby, ktorým sa poskytuje zdravotná starostlivosť podľa osobitného zákona1b) a im blízke osoby1c)“.

Poznámky pod čiarou k odkazom 1b a 1c znejú:

„1b) Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.

1c) § 116 Občianskeho zákonníka.“.

1. V § 3 ods. 1 písm. c) sa slová „prírodných katastrof, ekologických katastrof“ nahrádzajú slovami „mimoriadnych udalostí“.
2. V § 3 ods. 1 písm. e) sa za slovo „veku“ vkladá čiarka a slová „zdravotného stavu“.
3. V § 3 ods. 2 písm. a) sa nad slovom „osobami“ odkaz „3)“ nahrádza odkazom „1c)“.

Poznámka pod čiarou k odkazu 3 sa vypúšťa.

1. § 3 sa dopĺňa odsekmi 5 až  7, ktoré znejú:

„(5) Dobrovoľnícka činnosť je krátkodobá alebo dlhodobá. Dlhodobá činnosť je vykonávaná po dobu dlhšiu ako tri mesiace.

(6) Na dobrovoľnícku činnosť sa vzťahuje zásada rovnakého zaobchádzania podľa osobitného predpisu.2)

(7) Napĺňaním verejného záujmu na účely tohto zákona je poskytovanie spoločensky prospešnej služby pre spoločnosť ako celok, pre neobmedzený okruh fyzických osôb uvedených v odseku 1 a pre znevýhodnené osoby a zraniteľné osoby uvedené v odseku 1. Napĺňaním verejného záujmu je aj poskytovanie spoločensky prospešnej služby pre skupinu osôb, ktorú je možné identifikovať podľa územného záujmu alebo členského záujmu.“.

1. V § 4 ods. 2 sa na konci pripája táto veta: „Vysielajúca organizácia je povinná určiť fyzickú osobu, ktorá zodpovedá za koordináciu dobrovoľníkov.“.
2. V § 4 ods. 9 sa na konci pripája táto veta: „Ak o to dobrovoľník požiada, vysielajúca organizácia je povinná mu vydať písomné potvrdenie o vedomostiach, zručnostiach a kompetenciách, ktoré nadobudol počas dobrovoľníckej činnosti.“.
3. V § 5 ods. 1 sa na konci pripája táto veta: „Prijímateľ dobrovoľníckej činnosti je povinný určiť fyzickú osobu, ktorá zodpovedá za koordináciu dobrovoľníkov.“.
4. V § 5 ods. 6 sa na konci pripája táto veta: „Ak o to dobrovoľník alebo vysielajúca organizácia požiada, prijímateľ dobrovoľníckej činnosti je povinný mu vydať písomné potvrdenie o vedomostiach, zručnostiach a kompetenciách, ktoré nadobudol počas dobrovoľníckej činnosti.“.
5. V § 6 ods. 2 písm. b) sa za slovo „čísla“ vkladá slovo „organizácie“.
6. V § 6 ods. 2 písm. c) sa na konci čiarka nahrádza bodkočiarkou a pripájajú sa tieto slová: „ak to povaha dobrovoľníckej činnosti umožňuje, je možné dohodnúť aj výkon dobrovoľníckej činnosti z domácnosti dobrovoľníka“.
7. V § 6 ods. 2 písmeno d) znie:

„d) materiálne zabezpečenie dobrovoľníka, ak bolo dohodnuté, najmä poskytovanie náhrad podľa osobitného predpisu,12aa) poskytnutie jednotného oblečenia alebo iného osobného vybavenia,“.

Poznámka pod čiarou k odkazu 12aa znie:

# „12aa) Zákon č. 283/2002 Z. z. o cestovných náhradách v znení neskorších predpisov.“.

1. V § 6 ods. 6 sa na konci pripájajú tieto slová: „a poskytuje sa vo výške preukázateľne nevyhnutne vynaložených výdavkov, ak výšku výdavkov neupravuje osobitný predpis12aa)“.
2. Za § 7 sa dopĺňajú § 8 až 18, ktoré vrátane nadpisov znejú:

**„§ 8**

**Akreditácia v oblasti dobrovoľníckych činností**

1. Akreditácia v oblasti dobrovoľníckych činností (ďalej len „akreditácia“) je štátne overenie spôsobilosti vykonávať činnosť v oblasti dobrovoľníckych činností vysielajúcej organizácie alebo prijímateľa dobrovoľníckej činnosti – právnickej osoby, ktorí majú záujem získať dotáciu z rozpočtovej kapitoly Ministerstva vnútra Slovenskej republiky (ďalej len „ministerstvo vnútra“) podľa osobitného predpisu.15)
2. Akreditácia nie je podmienkou vykonávania činnosti vysielajúcej organizácie alebo prijímateľa dobrovoľníckej činnosti v oblasti dobrovoľníckych činností.

**§ 9**

**Podmienky udelenia akreditácie**

Podmienkou udelenia akreditácie je, že vysielajúca organizácia alebo prijímateľ dobrovoľníckej pomoci - právnická osoba, ktorý žiada o udelenie akreditácie (ďalej len „žiadateľ“)

1. aktívne vykonáva dobrovoľnícku činnosť najmenej jeden rok pred podaním žiadosti,
2. má materiálno - technické vybavenie potrebné na organizovanie dobrovoľníckej činnosti v rámci dobrovoľníckeho programu,
3. má personálne zabezpečenie dobrovoľníckeho programu,
4. má uzatvorenú písomnú zmluvu s fyzickou osobou, ktorá zodpovedá za koordináciu dobrovoľníkov,
5. má zverejnené transparentné informácie o voľných dobrovoľníckych príležitostiach na verejne prístupnom mieste alebo na svojom webovom sídle,
6. má zavedený systém evidencie dobrovoľníkov v organizácii,
7. má zavedený systém komunikácie so záujemcami o dobrovoľnícke príležitosti a spôsob výberu dobrovoľníkov,
8. má zavedený systém zaškolenia a prípravy dobrovoľníkov,
9. má zavedený systém podpory a motivácie dobrovoľníkov a systém hodnotenia a oceňovania dobrovoľníkov,
10. má zavedený systém hodnotenia dobrovoľníckeho programu.

**§ 10**

**Žiadosť o udelenie akreditácie**

1. Žiadosť o udelenie akreditácie obsahuje
2. identifikačné údaje žiadateľa v rozsahu názov žiadateľa, sídlo, identifikačné číslo organizácie a právnu formu, meno, priezvisko, rodné číslo a adresu trvalého pobytu alebo prechodného pobytu štatutárneho orgánu alebo člena štatutárneho orgánu žiadateľa,
3. charakteristiku činnosti žiadateľa,
4. opis dobrovoľníckeho programu žiadateľa.
5. Prílohou k žiadosti o udelenie akreditácie sú doklady a dokumentácia preukazujúce splnenie podmienok uvedených v § 9.

**§ 11**

**Konanie o udelení akreditácie**

(1) Konanie o udelení akreditácie začína dňom doručenia úplnej písomnej žiadosti podľa § 10 ministerstvu vnútra.

(2) O udelení akreditácie rozhoduje ministerstvo vnútra.

(3) Ak žiadateľ spĺňa podmienky na udelenie akreditácie ustanovené týmto zákonom, ministerstvo vnútra vydá rozhodnutie o udelení akreditácie, inak žiadosť o udelenie akreditácie zamietne.

**§ 12**

**Rozhodnutie o udelení akreditácie**

(1) Rozhodnutie o udelení akreditácie okrem všeobecných náležitostí obsahuje

1. označenie akreditovaného subjektu v rozsahu údajov podľa § 10 ods. 1 písm. a) a
2. obdobie platnosti akreditácie.

 (2) Rozhodnutie o udelení akreditácie sa vydáva na štyri roky.

(3) Ministerstvo vnútra rozhoduje o udelení akreditácie na návrh Akreditačnej komisie v oblasti dobrovoľníctva (ďalej len „akreditačná komisia“), ktorá má piatich členov. Akreditačná komisia sa skladá z dvoch zástupcov ministerstva vnútra a z troch odborníkov dlhoročne pôsobiacich v oblasti dobrovoľníctva, ktorých vymenúva a odvoláva minister vnútra Slovenskej republiky. Člen akreditačnej komisie ani jemu blízka osoba nesmie byť v žiadnom právnom vzťahu ku žiadateľovi, ani byť zaujatý voči žiadateľovi. Člen akreditačnej komisie preukazuje splnenie podmienok podľa tretej vety čestným vyhlásením. Akreditačná komisia posudzuje žiadosti o udelenie akreditácie na základe splnenia podmienok uvedených v § 9, odporúča ministerstvu vnútra vydať rozhodnutie o udelení akreditácie alebo žiadosť zamietnuť.

(4) Podrobnosti o činnosti akreditačnej komisie upraví štatút akreditačnej komisie, ktorý vydá ministerstvo vnútra.

(5) Akreditácia je neprevoditeľná a neprechádza na právneho nástupcu.

**§ 13**

**Povinnosti akreditovaného subjektu**

Akreditovaný subjekt je povinný počas platnosti akreditácie spĺňať všetky podmienky pre udelenie akreditácie podľa § 9. Akreditovaný subjekt je povinný do ôsmich dní písomne oznámiť ministerstvu vnútra všetky zmeny rozhodujúcich skutočností pre udelenie akreditácie podľa § 9 a údajov podľa § 10.

**§ 14**

**Zánik a zrušenie akreditácie**

(1) Akreditácia zaniká

1. uplynutím doby, na ktorú bola akreditácia vydaná,
2. dňom doručenia písomnej žiadosti akreditovaného subjektu o zrušenie akreditácie, alebo
3. zánikom právnickej osoby, ktorej bola udelená akreditácia.

(2) Ministerstvo vnútra zruší akreditáciu, ak akreditovaný subjekt

1. prestane spĺňať niektorú z podmienok uvedených v § 9,
2. opakovane poruší povinnosť podľa § 13,
3. nesplní v určenej lehote opatrenia uložené ministerstvom vnútra na odstránenie nedostatkov zistených pri kontrole podľa § 15.

(3) O zrušení akreditácie podľa odseku 2 rozhoduje ministerstvo vnútra na návrh akreditačnej komisie. Rozhodnutie o zrušení akreditácie obsahuje údaje v rozsahu podľa § 12 ods. 1.

**§ 15**

**Kontrola plnenia podmienok akreditácie a povinností akreditovaných subjektov**

(1) Ministerstvo vnútra kontroluje plnenie podmienok akreditácie u akreditovaných subjektov a plnenie ich povinností podľa tohto zákona; na kontrolu sa vzťahujú základné pravidlá kontrolnej činnosti podľa osobitného predpisu.16)

(2) Ministerstvo vnútra je oprávnené uložiť akreditovanému subjektu opatrenia na odstránenie nedostatkov zistených pri kontrole. Akreditovaný subjekt je povinný splniť uložené opatrenia v určenej lehote.

(3) Ministerstvo vnútra prijíma a vybavuje sťažnosti na postup akreditovaných subjektov; na prijímanie a vybavovanie sťažností sa použije osobitný predpis.17)

**§ 16**

**Poskytnutie dotácie akreditovanému subjektu**

Ministerstvo vnútra môže poskytnúť akreditovanému subjektu dotáciu na podporu dobrovoľníctva za podmienok podľa osobitného predpisu.[15)](https://www.slov-lex.sk/pravne-predpisy/SK/ZZ/2017/274/20210701#poznamky.poznamka-17)

**§ 17**

**Spoločné ustanovenia**

1. Ministerstvo vnútra na svojom webovom sídle zverejňuje zoznam akreditovaných subjektov v rozsahu údajov podľa § 10 ods. 1 písm. a); rodné číslo sa nezverejňuje.
2. Na konania podľa § 11, 12  a 14 sa nevzťahujú ustanovenia § 53 až 68 Správneho poriadku.

**§ 18**

**Prechodné ustanovenie k úpravám účinným od 1. marca 2023**

Dobrovoľnícka činnosť podľa predpisov účinných do 28. februára 2023 je dobrovoľníckou činnosťou podľa tohto zákona.“.

Poznámky pod čiarou k odkazom 15 až 17 znejú:

„15)  Zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov.

 16) [§ 8 až 13](https://www.slov-lex.sk/pravne-predpisy/SK/ZZ/1996/10/#paragraf-8) zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.

 17) Zákon č. [9/2010 Z. z.](https://www.slov-lex.sk/pravne-predpisy/SK/ZZ/2010/9/) o sťažnostiach v znení neskorších predpisov.“.

**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z., zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z., zákona č. 157/2020 Z. z., zákona č. 294/2020 Z. z., zákona č. 326/2020 Z. z., zákona č. 76/2021 Z. z., zákona č. 215/2021 Z. z., zákona č. 407/2021 Z. z., zákona č. 412/2021 Z. z., uznesenia Ústavného súdu Slovenskej republiky č. 539/2021 Z. z., zákona č. 82/2022 Z. z., zákona č. 125/2022 Z. z., zákona č. 222/2022 Z. a zákona č. 248/2022 Z. z. sa mení a dopĺňa takto:

1. V § 138a ods. 1 sa za slovo ,,nepatrí “ vkladá čiarka a slová „ak sa zamestnávateľ so zamestnancom nedohodne inak”.
2. V § 138a ods. 2 sa vypúšťa bodkočiarka a slová ,,mzdu ani náhradu mzdy za čas pracovného voľna nemožno dohodnúť”.

**Čl. III**

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z., zákona č. 180/2011 Z. z., zákona č. 185/2014 Z. z., zákona č. 219/2014 Z. z., zákona č. 310/2014 Z. z., zákona č. 131/2015 Z. z., zákona č. 175/2015 Z. z., zákona č. 378/2015 Z. z., zákona č. 91/2016 Z. z., zákona č. 125/2016 Z. z., zákona č. 351/2017 Z. z., zákona č. 61/2018 Z. z., zákona č. 177/2018 Z. z., zákona č. 231/2019 Z. z., zákona č. 89/2020 Z. z., zákona č. 331/2020 Z. z., zákona č. 310/2021 Z. z., zákona č. 418/2021 Z. z., zákona č. 199/2022 Z. z. a zákona č. 232/2022 Z. z. sa dopĺňa takto:

§ 10 sa dopĺňa odsekom 4, ktorý znie:

„(4) Na podporu vykonávania opatrení podľa odseku 1 môže právnická osoba alebo fyzická osoba podľa § 71 ods. 1 písm. e) využívať činnosť vykonávanú dobrovoľníkom podľa osobitného predpisu.8a) Na výkone opatrenia podľa odseku 1 sa môže dobrovoľník podieľať len, ak to povaha opatrenia umožňuje.“.

Poznámka pod čiarou k odkazu 8a znie:

„8a) Zákon č. 406/2011 Z. z. o  dobrovoľníctve a o zmene a doplnení niektorých zákonov v znení neskorších predpisov.“.

**Čl. IV**

Zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení zákona č. 287/2012 Z. z, zákona č. 8/2013 Z. z., zákona č. 190/2013 Z. z., zákona č. 146/2017 Z. z., zákona č. 243/2017 Z. z., zákona č. 177/2018 Z. z., zákona č. 221/2019 Z. z. a zákona č. 115/2022 Z. z. sa dopĺňa takto:

1. § 2 sa dopĺňa písmenom i), ktoré znie:

„i) rozvoja dobrovoľníctva v rámci dlhodobých dobrovoľníckych činností3a) okrem činností, ktoré sú financované podľa osobitného predpisu.3b)“.

Poznámky pod čiarou k odkazom 3a a 3b znejú:

„3a) § 3 ods. 5 zákona č. 406/2011 Z. z. o  dobrovoľníctve a o zmene a doplnení niektorých zákonov v znení zákona č. ........./2022 Z. z.

3b) Napríklad § 15 ods. 1 písm. g) zákona č. 282/2008 Z. z.o podpore práce s mládežou a o zmene a doplnení zákona č. [131/2002 Z. z.](https://www.slov-lex.sk/pravne-predpisy/SK/ZZ/2002/131/) o vysokých školách a o zmene a doplnení niektorých zákonov v znení neskorších predpisov.“.

1. Za § 2 sa vkladá § 2a, ktorý znie:

„§ 2a

Dotáciu podľa § 2 písm. i) možno použiť na úhradu vynaložených nákladov na dobrovoľné nemocenské poistenie, dobrovoľné dôchodkové poistenie a dobrovoľné poistenie v nezamestnanosti a zdravotné poistenie, ak ich vysielajúca organizácia alebo prijímateľ dobrovoľníckej činnosti uhrádza dobrovoľníkovi počas vykonávania dlhodobej dobrovoľníckej činnosti, a ktorých úhrada bola dohodnutá v zmluve o dobrovoľníckej činnosti, na úhradu nákladov na poistenie zodpovednosti za spôsobenú škodu dobrovoľníkom a nákladov na poistenie pre prípad úrazu dobrovoľníka, ak takéto poistenie uzavrela vysielajúca organizácia alebo prijímateľ dobrovoľníckej činnosti v prospech dobrovoľníka, na úhradu nákladov na materiálne zabezpečenie dobrovoľníka a na úhradu iných vynaložených nákladov spojených s organizovaním a výkonom dlhodobej dobrovoľníckej činnosti.“.

1. § 3 sa dopĺňa odsekom 3, ktorý znie:

„(3) Dotáciu podľa § 2 písm. i) možno poskytnúť len akreditovanému subjektu podľa osobitného predpisu.8b)“.

Poznámka pod čiarou k odkazu 8a znie:

„8b) § 8 zákona č. 406/2011 Z. z v znení zákona č. .... /2022 Z. z.“.

1. Za § 4 sa vkladá § 4a, ktorý znie:

„§ 4a

1. Prílohou k žiadosti o poskytovanie dotácie na účely podľa § 2 písm. i) je aj popis dobrovoľníckeho programu, v rámci ktorého sa organizuje dlhodobá dobrovoľnícka činnosť, ktorý obsahuje
2. ciele dobrovoľníckeho programu,
3. náplň práce dobrovoľníkov,
4. profil dobrovoľníkov,
5. personálne zabezpečenie dobrovoľníckeho programu,
6. popis náboru, výberu, prípravy, evidencie, systému vedenia, podpory a motivácie dobrovoľníkov, spôsob hodnotenia a úpravu právnych vzťahov s dobrovoľníkmi.
7. Žiadosti o poskytnutie dotácie podľa § 2 písm. i) vyhodnocuje hodnotiaca komisia, ktorú zriaďuje ministerstvo a ktorá sa skladá z troch zástupcov ministerstva a z dvoch odborníkov dlhoročne pôsobiacich v oblasti dobrovoľníctva. Na poskytovanie dotácie na účely podľa § 2 písm. i) sa nevzťahuje § 5 ods. 1 prvá veta.“.

**Čl. V**

Tento zákon nadobúda účinnosť 1. marca 2023 okrem čl. I bodu 19 a čl. IV, ktoré nadobúdajú účinnosť 1. januára 2025.